OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 2 Pv 421/16/7707-13	Prešov 01.02.2017 
EEČ: 2-58-118-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Prešov 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
za mesiace február, apríl a  máj 2016 si v mieste svojho trvalého bydliska v obci XXXXX riadne a  včas z nedbanlivosti neplnil vyživovaciu povinnosť voči mal. dcére XXXXX, nar. XXXXX a mal. XXXXX, nar. XXXXX napriek tomu, že mu táto povinnosť mu vyplýva zo Zákona o rodine                   a taktiež mu bola deklarovaná rozsudkom Okresného súdu v Prešove, č. k.: XXXXX zo dňa 13.10.2008, ktorý nadobudol právoplatnosť dňa 27.02.2010 a vykonateľnosť dňa 21.03.2010, ktorým je zaviazaný prispievať na výživu maloletej dcéry XXXXX sumou vo výške 60,- EUR mesačne a na výživu maloletej dcéry XXXXX sumou  vo výške 60,- EUR mesačne, ktoré má poukazovať k rukám matky- oprávnenej  vždy  do 20-teho dňa v mesiaci vopred, počnúc právoplatnosťou rozsudku, teda od 27.02.2010 opakovane do budúcna,      čím takto mu za uvedené obdobie vznikol dlh na bežnom výživnom vo výške 280,- Eur 

 pretože zanikla trestnosť činu. .

Odôvodnenie:
       Uznesením Obvodného oddelenia PZ Kapušany pod sp. zn.: ČVS:ORP-XXXXX zo dňa 07.07.2016 bolo podľa § 199 ods. 1 Trestného poriadku začaté trestné stíhanie pre prečin zanedbanie povinnej výživy podľa § 207 ods. 1 Trestného zákona. Následne uznesením tej istej spisovej značky zo dňa 06.09.2016 bolo podľa  § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené  vo výrokovej časti  uznesenia. 

Po vykonaní vyšetrovania poverený príslušník  PZ z  Obvodného oddelenia PZ  Kapušany predložil  dňa  24.01.2017 tunajšej prokuratúre vyšetrovací spis               sp. zn.: ČVS:ORP-XXXXX spolu s návrhom na zastavenie trestného stíhania podľa § 215 ods. 1 písm. h/ Trestného poriadku s poukazom na ustanovenie § 86 ods. 1 písm. a/ Trestného zákona. 

Preskúmaním predloženého vyšetrovacieho spisu som zistila, že návrh vyšetrovateľa  PZ  je dôvodný.

	V priebehu vyšetrovania bola k veci vypočutá svedkyňa – poškodená                   XXXXX, ktorá potvrdila skutočnosti, tvoriace skutok daného rozhodnutia. Vo svojej výpovedi zo dňa 19.01.2017 dodala, že jej bývalý manžel XXXXX dĺžne výživné uhradil a to takto: dňa 18.03.2016 čiastku 120,-Eur,  dňa 17.06.2016 čiastku 120,-Eur, dňa 19.07.2016 čiastku 200,- Eur, dňa 19.08.2016 čiastku 120,-Eur, dňa 16.09.2016 čiastku 270,-Eur, dňa 19.10.2016 čiastku 170,-Eur a dňa 18.11.2016 čiastku 200,-Eur, čím si v plnom rozsahu splnil svoj dlh na výživnom za uvedené obdobie, ako aj výživné za ďalšie obdobie na svoje vyššie uvedené maloleté dcéry.

 Uvádzané skutočnosti o úhrade výživného obv. XXXXX v uvedených sumách sú potvrdené aj kópiami potvrdení o bankovom prevode spomínaných finančných súm na účet príjemcu menom  XXXXX.

	Prečinu zanedbania povinnej výživy podľa § 207 ods. 1 Trestného zákona sa dopusti ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať iného.  

	Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.   

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 

	Vzhľadom na vyššie uvedené skutočnosti považujem za preukázané, že obvinený XXXXX dlh na výživnom uhradil v celom rozsahu, čím si dodatočne splnil svoju vyživovaciu povinnosť a keďže jeho konanie nemalo trvalo nepriaznivé následky, trestnosť činu zanikla. Preto bolo potrebné trestné stíhanie podľa § 215 ods. 1 písm. h/ Trestného poriadku zastaviť, s poukazom na ustanovenie § 86  ods. 1 písm. a/ Trestného poriadku.  
Poučenie:
Proti   tomuto    uzneseniu   je  prípustná   sťažnosť,  ktorú  je  možno podať                                             
do 3  (troch)   dní   od    jeho    doručenia  na   tunajšiu prokuratúru, o ktorej 
rozhodne Krajská prokuratúra v Prešove. 
Sťažnosť má odkladný účinok ..

JUDr. Mária Eštoková 
prokurátorka